પહેલો વિકલ્પ અત્યંત આકર્ષક હતોઃ કંઈ જ નહીં કરવાનું, માત્ર ઊભા જ રહેવાનું! અને ડૉ. રોસેલિયા બ્લાઉની જેમ દરદીઓની પથારીઓની વચ્ચોવચ્ચ ઝડપાઈ જવાનું! બીજો વિકલ્પઃ પોતાની અને બીમાર દરદીઓ ઉપર સાઇનાઇડનો ઉપયોગ કરવો! બીજો વિચાર, પહેલા વિચાર જેટલો નિષ્ક્રિય ન હોવાને કારણે ડૉ. એચને ગમી ગયો હતો. અને તે ઉપરાંત, પાછલી ત્રણ-ત્રણ સળંગ રાત તેમણે માનસિક અશાંતિમાં ગાળી હતી, એટલે રાત્રે ત્રણ વાગ્યે જાગી ગયા પછી તેમનું શરીર, કોઈ દવા કે કડક શરાબની માફક, હવે ફટાફટ કામ કરે તેવા ઝેરને તલસી રહ્યું હતું! છેલ્લા શ્વાસ લેતો દરદી એ જ તો ઝંખતો હોય છેને!